user
బాంబు పేలుళ్లతో ధ్వంసమైన ఉత్తర కొరియాలోని హంగ్నమ్ బీచ్‌ (1950లో)

సైనిక వాహనాలను, మందుగుండు సామగ్రిని తీసుకెళ్లే నౌక అది. అయినా, చైనా బలగాలు దాడులను తీవ్రతరం చేయడంతో ప్రాణభయంతో వాళ్లందరూ ఆ నౌకలోకి ఎక్కేశారు.

ప్రాణభయంతో వణికిపోతున్న ఆ శరణార్థులకు అమెరికా మెరైన్ అధికారులు కూడా అడ్డుచెప్పలేకపోయారు.

సైనిక సామగ్రితో పాటు 60 మంది సిబ్బందిని మాత్రమే తీసుకెళ్లేందుకు డిజైన్ చేసిన ఆ ఓడలోకి చూస్తుండగానే 14,000 మంది ఎక్కారు. కనీసం నిలబడేందుకు కూడా అందులో సరిగా చోటు లేదు. అయినా, ఇరుక్కుని నిలబడ్డారు. 

మూడు రోజులు ప్రయాణించి వారందరినీ సురక్షితంగా దక్షిణ కొరియాకు చేర్చింది ఆ నౌక. అలా ప్రాణాలు కాపాడుకున్న వారిలో దక్షిణ కొరియా ప్రస్తుత అధ్యక్షుడు మూన్‌ జే-ఇన్ తల్లిదండ్రులు కూడా ఉన్నారు. 

ఆ నౌక పేరు ఎస్‌ఎస్ మెరెడిత్ విక్టరీ. 

1945లో రెండో ప్రపంచ యుద్ధం జరుగుతున్న సమయంలో మందుగుండు సామగ్రి రవాణా కోసం అమెరికా దీనిని తయారు చేసింది. 

లీ గియాంగ్- పిల్ కుటుంబం

1950 డిసెంబర్‌లో దాదాపు లక్ష మంది అమెరికా సైనికులు ఉత్తర కొరియాలోని హంగ్నమ్ పోర్టులో చిక్కుకున్నారు. మూడు వైపుల నుంచీ చైనా బలగాలు వారిని సమీపము గా
assistant
ున్నాయి.

అంతకుముందు తమకు నాలుగింతల మంది ఉన్న సైన్యాన్ని కూడా అమెరికా ఎదుర్కొంది. ఇప్పుడు మాత్రం చైనా బలగాల నుంచి తప్పించుకోవాల్సి వచ్చింది. అందుకు వారికి ఉన్న ఏకైక మార్గం సముద్రం ఒక్కటే. సమయం ఎక్కువగా లేదు.  

అయితే, ఆ పోర్టుకు అమెరికా బలగాలు మాత్రమే కాదు, మరో లక్ష మంది దాకా ఉత్తర కొరియా శరణార్థులు కూడా ప్రాణభయంతో ఆ బీచ్‌కు తరలివచ్చారు. వారిలో కొందరు నిండు గర్భిణులు ఉన్నారు. అనేక మంది పసి పిల్లలను భుజాన వేసుకుని గడ్డకట్టిన మంచులో కిలోమీటర్ల దూరం పరుగెత్తుకుంటూ వచ్చారు. చలికి వణుకుతున్నారు. నీరసించిపోయారు. భయంభయంగా ఆందోళనతో... ఇక్కడి నుంచి ప్రాణాలతో బయటపడితే చాలు అన్నట్టుగా ఉన్నారు.

1950 డిసెంబర్‌లో హంగ్నమ్ పోర్టులో నౌకలోకి వెళ్లేందుకు గుమికూడిన శరణార్థులు

ఇంతలో సైనికులను, యుద్ధ సామగ్రిని, ఇతర సరకులను దక్షిణ కొరియాలోని బూసాన్, జియోజ్ ఐలాండ్ పోర్టులకు తరలించేందుకు దాదాపు 100 అమెరికా నౌకలు హంగ్నమ్ పోర్టుకు వచ్చాయి. అందులో ఎస్‌ఎస్‌ మెరెడిత్ విక్టరీ అనే నౌక ఒకటి. 

అయితే, అప్పటి వరకూ శరణార్థులను తీసుకెళ్లాలని అమెరికా అధికారులు అనుకోలేదు. కానీ, ప్రాణభయంతో ఉన్న వారిని చూసి, వాళ్లను ఎలాగైనా రక్షించాలని నిర్ణయించారు. 

"యుద్ధంలో గెలవడం సైనికుల ముందున్న లక్ష్యం అయితే, అప్పుడు శరణార్థులను కాపాడటం వారి కర్తవ్యం కాదు. పౌరులను కాపాడటం మంచిదే కానీ, అంతకంటే ముఖ్యమైనది సైనికులను రక్షించడం.

అయినా, ప్రాణభయంతో వచ్చిన ఆ శరణార్థులను కూడా తమతోపాటు తీసుకెళ్లాలని అమెరికా మెరైన్ అధికారులు నిర్ణయించారు. ఆ శరణార్థులను రక్షించేందుకు మిగతా అధికారులను ఒప్పించడంలో మా తాతయ్య కల్నల్ ఎడ్వర్డ్ ఫోర్నీ సమన్వయకర్తగా వ్యవహరించారు" అని ప్రస్తుతం దక్షిణ కొరియా రాజధాని సోల్‌లో ఉంటున్న నెడ్ వివరించారు.

కార్గో నౌకలోకి ఎక్కిన 14 వేల మంది శరణార్థులు

అమెరికా సైనికుల నౌకలోకి ఎక్కితేనే బతుకుతాం, లేదంటే ప్రాణాలతో ఉండలేమని వేలాది మంది శరణార్థులు భయపడుతున్నారు. వారిలో 17 ఏళ్ల హాన్-బో-బే తన తల్లితో ఉన్నారు. 

"అది అత్యంత భయంకరమైన సమయం. ఏ క్షణం ఏమవుతుందో తెలియని పరిస్థితి. ఆ నౌక ఎక్కడం తప్పించి మాకు మరో ఆలోచన లేదు. అది ఎక్కడికి వెళ్తుందో కూడా మాకు తెలియదు. అయినా, ప్రాణాలు కాపాడుకోవచ్చన్నదే మా ధీమా. ఎలాగోలా ఆ ఓడ ఎక్కాం. దాంతో ఊపిరి పీల్చుకున్నాం. కానీ, ఓడ కదిలాక సొంత గడ్డను వీడుతున్నందుకు కన్నీళ్లు ఆగలేదు. తీరం నుంచి దూరం వెళ్లే కొద్దీ వెనక్కి చూస్తూ...